รมว.ยธ.เร่ง กรมราชทัณฑ์ พัฒนา เรือนจำ-ทัณฑสถาน เปิดเป็นแหล่งท่องเที่ยว 
นายสมศักดิ์ เทพสุทิน รมว.ยุติธรรม เร่ง กรมราชทัณฑ์ พัฒนาพื้นที่ เรือนจำ-ทัณฑสถาน เปิดเป็นแหล่งท่องเที่ยว เชื่อ เป็นประโยชน์ผู้ต้องขังได้ฝึกอาชีพ นำร่องต้นแบบท่องเที่ยวประจำภาค 10 เรือนจำทั่วประเทศวันที่ 27 ก.ค.63 นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า ตนได้มอบหมายให้ กรมราชทัณฑ์ มองพื้นที่เพื่อพัฒนาเรือนจำและทัณฑสถานเปิด ให้เป็นแหล่งท่องเที่ยว โดยขณะนี้ได้กำหนดเรือนจำทัณฑสถานต้นแบบท่องเที่ยวประจำภาคในระยะแรกออกมาแล้ว คือ 1. ภาคเหนือ - เรือนจำชั่วคราวดอยฮาง จ.เชียงราย 2. ภาคตะวันออก - ทัณฑสถานเปิดห้วยโป่ง จ.ระยอง เรือนจำชั่วคราวเขาไม้แก้ว จ.ระยอง ทัณฑสถานเปิดทุ่งเบญจา จ.จันทบุรี และเรือนจำชั่วคราวเขาระกำ จ.ตราด 3. ภาคตะวันตก - เรือนจำชั่วคราวเขากลิ้ง จ.เพชรบุรี และเรือนจำกลางราชบุรี 4. ภาคตะวันออกเฉียงเหนือ - ทัณฑสถานเกษตรอุตสาหกรรมเขาพริก จ.นครราชสีมา 5. ภาคใต้ - เรือนจำชั่วคราวเหรียงห้อง จ.ตรัง และทัณฑสถานเปิดบ้านนาวง จ.พัทลุง และ 6. ภาคกลาง - เรือนจำจังหวัดอยุธยาการพัฒนาเรือนจำ-ทัณฑสถาน เป็นแหล่งท่องเที่ยว ถือเป็นนโยบาย คืนคนดีสู่สังคม ผมมุ่งมั่นจะทำให้สำเร็จ เพราะคนที่ได้ประโยชน์ คือ ผู้ต้องขัง จะได้มีโอกาสฝึกงานและพัฒนาตัวเอง เมื่อกลับคืนสู่สังคมจะได้มีงานทำ หรือมีโอกาสที่จะมีธุรกิจส่วนตัว แม้เวลานี้จะมีเรือนจำบางแห่งได้ลงมือทำแล้ว แต่ผมจะผลักดันให้มีทั่วทุกภาค ขยายไปสู่ทุกจังหวัด รมว.ยุติธรรม กล่าวนายสมศักดิ์ กล่าวอีกว่า อีกไม่นานนี้ตนจะลงพื้นที่สำรวจ ติดตามโครงการต่างๆ ด้วยตนเอง ขอให้ทุกเรือนจำทำให้เต็มที่ เพราะเรื่องนี้เป็นประโยชน์ต่อสังคม ขณะเดียวกันทางกรมราชทัณฑ์ จะต้องพิจารณาพื้นที่ที่มีเรื่องราวและคุณค่าทางประวัติศาสตร์ของกรมราชทัณฑ์ เพื่อจัดทำเป็นพิพิธภัณฑ์ หรือนิทรรศการให้ประชาชนได้เยี่ยมชม เพื่อเพิ่มกิจกรรมในการท่องเที่ยว
นายสมศักดิ์ เทพสุทิน รมว.ยุติธรรม เร่ง กรมราชทัณฑ์ พัฒนาพื้นที่ เรือนจำ-ทัณฑสถาน เปิดเป็นแหล่งท่องเที่ยว เชื่อ เป็นประโยชน์ผู้ต้องขังได้ฝึกอาชีพ นำร่องต้นแบบท่องเที่ยวประจำภาค 10 เรือนจำ 
กรมราชทัณฑ์,เรือนจำ-ทัณฑสถาน,เปิดเป็นแหล่งท่องเที่ยว,สมศักดิ์ เทพสุทิน,รมว.ยุติธรรม,แหล่งท่องเที่ยว,ฝึกอาชีพผู้ต้องขัง,ข่าวทั่วไป